b'\n_START_ARTICLE_\nOgro\xc5\xbeene vrste\n_START_SECTION_\nRde\xc4\x8di seznami\n_START_PARAGRAPH_\nNamen rde\xc4\x8dih seznamov je prikazati stanje favne in flore glede na stopnjo njene ogro\xc5\xbeenosti ter s tem seznaniti javnost. So pomembna osnova za vrednotenje in dolo\xc4\x8danje stopnje ogro\xc5\xbeenosti ekosistemov. So osnova za pripravo predlogov za zavarovanje ogro\xc5\xbeenih vrst in predlogov za vklju\xc4\x8devanje ogro\xc5\xbeenih vrst v mednarodne konvencije. Prvi osnutek rde\xc4\x8dih seznamov je pripravil angle\xc5\xa1ki naravoslovec sir Peter Scott leta 1960. Sledile so mu \xc5\xa1tevilne dr\xc5\xbeave po vsem svetu. Tudi v Sloveniji imamo rde\xc4\x8di seznam, ki pa seveda ni dokon\xc4\x8den, pa\xc4\x8d pa se z leti spreminja in dopolnjuje glede na nova spoznanja in spremembe ogro\xc5\xbeenosti.\n_START_SECTION_\nOgro\xc5\xbeene rastline\n_START_PARAGRAPH_\n17. decembra 2015 je bilo v Rde\xc4\x8dem seznamu IUCN uvr\xc5\xa1\xc4\x8denih 12074 ogro\xc5\xbeenih vrst (CR, EN, VU), podvrst in varietet, populacij in subpopulacij.\n_START_SECTION_\nRde\xc4\x8di seznam v Sloveniji\n_START_PARAGRAPH_\nV Sloveniji so ogro\xc5\xbeene \xc5\xbeivalske in rastlinske vrste so opredeljene tudi v rde\xc4\x8dih seznamih, ki so izdani kot predpis Pravilnik o uvrstitvi ogro\xc5\xbeenih rastlinskih in \xc5\xbeivalskih vrst v rde\xc4\x8di seznam. Po pravilniku so vrste uvr\xc5\xa1\xc4\x8dene v Rde\xc4\x8di seznam po stopnji ogro\xc5\xbeenosti v osem kategorij. Za izbolj\xc5\xa1anje stanja ogro\xc5\xbeenih rastlinskih in \xc5\xbeivalskih vrst se izvajajo ukrepi varstva ogro\xc5\xbeenih rastlinskih in \xc5\xbeivalskih vrst in njihovih habitatov. Ukrepi varstva se prednostno izvajajo glede tistih ogro\xc5\xbeenih rastlinskih in \xc5\xbeivalskih vrst, ki so domnevno izumrle, prizadete, ranljive in redke._NEWLINE_Leta 2002 je s Pravilnikom o uvrstitvi ogro\xc5\xbeenih rastlinskih in \xc5\xbeivalskih vrst v rde\xc4\x8di seznam stopil v veljavo seznam ogro\xc5\xbeenih \xc5\xbeivalskih vrst na katerem je ve\xc4\x8d kot \xc5\xa1tiri petine vseh znanih vrst dvo\xc5\xbeivk in plazilcev ter skoraj polovica, to je 41, vrst sesalcev._NEWLINE_Seznami v Sloveniji ogro\xc5\xbeenih prosto \xc5\xbeive\xc4\x8dih vrst rastlin so objavljeni v Pravilniku o uvrstitvi ogro\xc5\xbeenih rastlinskih in \xc5\xbeivalskih vrst v rde\xc4\x8di seznam.'